Да пачатку Вялікай Айчыннай вайны ў Віцебску знаходзілася каля 20 карцін з фонду былога музея. А потым калекцыю разам з іншымі творамі, у тым ліку палотнамі Льва Альперовіча і Якава Кругера, эвакуіравалі ў Саратаў. А калі фонды вярнулі ў Віцебск, ацалеў толькі нацюрморт Давіда Штэрэнберга. А наогул з той калекцыі вярнуліся ў Дзяржаўны мастацкі музей БССР некалькі карцін. Каля двух дзясяткаў аказаліся ў Рускім музеі; шмат палотнаў Юдаля Пэна, якія былі перад вайной сабраныя ў віцебскім музеі яго імя і потым, у пачатку ліпеня 1941 года, таксама тэрмінова эвакуіраваныя ў вільготныя падвалы Саратаўскага мастацкага музея імя Радзішчава, да гэтага часу не знойдзены.